

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOMPOJEVCI**

**OPĆINSKO VIJEĆE**

KLASA: 620-01/21-01/3

URBROJ: 2196/07-02-21-1

Tompojevci, 22.prosinac 2021. godine

Temeljem članka 76. Zakona o sportu ( Narodne novine br. 71/06 150/08, 124/10, 124/11, 86/12, 94/13, 85/15, 19/16, 98/19, 47/20, 77/20) i članka 29. Statuta Općine Tompojevci («Službeni vjesnik» Vukovarsko-srijemske županije br. 04/21) Općinsko vijeće Općine Tompojevci na 5. sjednici održanoj 22. prosinca 2021. godine, donijelo je:

**P R O G R A M**

**javnih potreba u sportu za 2022. godinu**

**Članak 1.**

Javne potrebe u sportu za koje se sredstva osiguravaju u proračunu Općine Tompojevci su programi, odnosno aktivnosti, poslovi i djelatnosti od značaja za Općinu Tompojevci.

**Članak 2.**

Osnovni ciljevi Programa javnih potreba u sportu Općine Tompojevci, koji se financira sredstvima općinskog proračuna su:

* ulaganje u razvoj sportaša radi stvaranja široke kvalitativne osnove kao uvjeta daljnjega napretka, odnosno očuvanja dostignute razine kvalitete sporta na području Općine;
* podizanje sportske kvalitete koja potiče razvoj sporta i doprinosi ugledu Općine;
* poticanje uključivanja u sport što većeg broja građana

Ostvarenje ovih ciljeva, kojima treba dodati i skrb o svim sportskim objektima Općine Tompojevci, postiže se programskim mjerilima, u okvirima proračunskih mogućnosti. Navedena mjerila osiguravaju podršku onim segmentima sporta koji su u fazi izrade Programa prisutniji u promicanju općinskog sporta, ali se ne zanemaruje niti stvaranje široke kvalitativne osnove, kao temelja buduće kvalitete sportskih djelatnosti.

Ukupna sredstva sportskim udrugama Općine Tompojevci u 2022. godinu planiraju se u iznosu od **72.000,00** kuna i dijele se na slijedeći način:

**1. Nogometni klubovi ( institucionalne potpore) …………………………………………..……. 60.000,00 kn**

**2. Ostale sportske udruge (institucionalne potpore) …………………….…………………..…. 7.000,00 kn**

Sportske udruge na području Općine Tompojevci doprinose razvoju sportske djelatnosti te promiču sport kroz svoje redovne aktivnosti te kroz organiziranje i provođenje različitih natjecanja.

Za redovan rad sportskih udruga, njihove redovne godišnje aktivnosti i programe, kao vid podrške njihovom institucionalnom i organizacijskom razvoju te njihovoj održivosti, osiguravaju se sredstva u Proračunu Općine Tompojevci.

Razvojni programi sporta kroz podršku institucionalnom i organizacijskom razvoju sportskih udruga na području Općine Tompojevci realizirat će se natječajem.

**3. Sportske priredbe (turniri i sl.) .....................................………………………………..………… 5.000,00 kn**

Programom javnih potreba u sportu kroz program sportskih priredbi, sufinancira se dio organizacijskih troškova priredbe/turnira. Sufinanciranje će se realizirati natječajem sukladno posebnim propisima.

**Članak 3.**

Nakon provedenog javnog poziva/natječaja potpisat će se sa korisnicima ugovori o sufinanciranju, kao nositeljima programa javnih potreba u sportu, a u okviru planiranih i raspoloživih sredstva u Proračunu Općine Tompojevci za 2022. godinu. Tako je sportskim udrugama omogućeno da stabilnim izvorom financiranja dijela svojih programa mogu i dalje planirati aktivnosti, koje će osiguravati sportsku kvalitetu na lokalnom i nacionalnom planu.

**Članak 4.**

Ovaj Program stupa na snagu prvog dana od dana objave u "Službenom vjesniku" Vukovarsko-srijemske županije, a primjenjuje se od 01.01.2022. godine.

 Predsjednik Općinskog vijeća

 Ivan Štefanac